title: A Bizottság 1213/2012/EU végrehajtási rendelete ( 2012. december 17. ) az általános tarifális preferenciák rendszerének alkalmazásáról szóló 978/2012/EU európai parlamenti és tanácsi rendeletnek megfelelően egyes GSP-kedvezményezett országok tarifális preferenciáinak egyes GSP-áruosztályok tekintetében történő felfüggesztéséről

text:
               18.12.2012

               HU

               Az Európai Unió Hivatalos Lapja

               L 348/11

         A BIZOTTSÁG 1213/2012/EU VÉGREHAJTÁSI RENDELETE
   (2012. december 17.)
   az általános tarifális preferenciák rendszerének alkalmazásáról szóló 978/2012/EU európai parlamenti és tanácsi rendeletnek megfelelően egyes GSP-kedvezményezett országok tarifális preferenciáinak egyes GSP-áruosztályok tekintetében történő felfüggesztéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az általános tarifális preferenciák rendszerének alkalmazásáról és a 732/2008/EK tanácsi rendelet hatályon kívül helyezéséről szóló, 2012. október 25-i 978/2012/EU európai parlamenti és tanácsi rendeletre (1) és különösen 8. cikkének (2) bekezdésére,
   mivel:

               (1)

               A 978/2012/EU rendeletnek megfelelően az általános preferenciarendszer (GSP) általános előírásainak tarifális preferenciáit fel kell függeszteni olyan, egy adott GSP-kedvezményezett országból származó, valamely GSP-áruosztályba tartozó termékek tekintetében, amelyek esetében az ebből a GSP-kedvezményezett országból az Unióba irányuló behozatal három egymást követő évben vett átlagértéke meghaladja az e rendelet VI. mellékletében felsorolt határértékeket.

               (2)

               Az általános előírás szerinti tarifális preferenciák alkalmazása előtt a Bizottságnak össze kell állítania egy listát azokról a GSP-áruosztályokról, amelyek esetében az érintett GSP-kedvezményezett országokra vonatkozóan a tarifális preferenciákat felfüggesztették. A listának a 2012. szeptember 1-jén és az azt megelőző két év során hozzáférhető adatokon kell alapulnia.

               (3)

               Az e rendeletben előírt intézkedések összhangban vannak az Általános Preferenciális Rendszer Bizottságának véleményével,

         ELFOGADTA EZT A RENDELETET:
   1. cikk
   Az e rendelet mellékletében szerepel azon GSP-áruosztályba tartozó termékek listája, amelyek tekintetében a 978/2012/EU rendelet 7. cikkében említett tarifális preferenciákat az érintett GSP-kedvezményezett országok vonatkozásában felfüggesztik.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2014. január 1-jétől2016. december 31-ig kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 17-én.

            a Bizottság részéről

            az elnök

         José Manuel BARROSO

      (1)  HL L 303., 2012.10.31., 1. o.

      MELLÉKLET

         Azon GSP-áruosztályok listája, amelyek tekintetében a 978/2012/EU rendelet 7. cikkében említett tarifális preferenciákat egy adott érintett GSP-kedvezményezett ország vonatkozásában felfüggesztik

                  A oszlop

                  :

                  az ország neve

                  B oszlop

                  :

                  GSP-áruosztály (a GSP-rendelet 2. cikkének j) bekezdése)

                  C oszlop

                  :

                  leírás

                  A

                  B

                  C

                  Kína

                  S-1a

                  Élő állatok és állati termékek, a halakat kivéve

                  S-1b

                  Halak, rákok, puhatestű és más gerinctelen víziállatok

                  S-2b

                  Zöldségek, gyümölcsök és diófélék

                  S-2c

                  Kávé, tea, matétea és fűszerek

                  S-2d

                  Gabonafélék, liszt, magvak és gyanta

                  S-4b

                  Élelmiszer-készítmények (kivéve hús és halak), italok, alkoholtartalmú folyadékok és ecet

                  S-6a

                  Szervetlen és szerves vegyi anyagok

                  S-6b

                  Szervetlen és szerves vegyi anyagoktól eltérő vegyi anyagok

                  S-7a

                  Műanyagok

                  S-7b

                  Gumi

                  S-8a

                  Nyersbőr és kikészített bőr

                  S-8b

                  Bőráruk és szőrmeáruk

                  S-9a

                  Fa és faszén

                  S-9b

                  Parafa áruk, szalmából vagy más fonásanyagokból készült áruk

                  S-11a

                  Textíliák

                  S-11b

                  Ruházati cikkek, kellékek és tartozékok

                  S-12a

                  Lábbeli

                  S-12b

                  Fejfedők, esernyők, napernyők, sétabotok, ostorok, kikészített toll és pehely

                  S-13

                  Kőből, kerámiából és üvegből készült áruk

                  S-14

                  Gyöngyök és nemesfémek

                  S-15a

                  Ferroötvözetek, valamint vas- és acéláruk

                  S-15b

                  Nem nemesfémek (kivéve vas és acél) és ezekből készült áruk (kivéve vasból és acélból készült áruk)

                  S-16

                  Gépek és berendezések

                  S-17a

                  Vasúti és villamosvasúti járművek és termékek

                  S-17b

                  Gépjárművek, biciklik, légi járművek, űrhajók, hajók és csónakok

                  S-18

                  Optikai eszközök, órák és karórák, hangszerek

                  S-20

                  Egyéb

                  Costa Rica

                  S-2b

                  Zöldségek, gyümölcsök és diófélék

                  Equador

                  S-2a

                  Élő növények és virágkertészeti termékek

                  S-4a

                  Hús- és halkészítmények

                  India

                  S-5

                  Ásványi termékek

                  S-6a

                  Szervetlen és szerves vegyi anyagok

                  S-6b

                  Szervetlen és szerves vegyi anyagoktól eltérő vegyi anyagok

                  S-8a

                  Nyersbőr és kikészített bőr

                  S-11a

                  Textíliák

                  S-17b

                  Gépjárművek, biciklik, légi járművek, űrhajók, hajók és csónakok

                  Indonézia

                  S-1a

                  Élő állatok és állati termékek, a halakat kivéve

                  S-3

                  Állati vagy növényi olajok, zsírok és viaszok

                  S-6b

                  Szervetlen és szerves vegyi anyagoktól eltérő vegyi anyagok

                  Nigéria

                  S-8a

                  Nyersbőr és kikészített bőr

                  Ukrajna

                  S-17a

                  Vasúti és villamosvasúti járművek és termékek

                  Thaiföld

                  S-4a

                  Hús- és halkészítmények

                  S-4b

                  Élelmiszer-készítmények (kivéve hús és halak), italok, alkoholtartalmú folyadékok és ecet

                  S-14

                  Gyöngyök és nemesfémek


title: A Bizottság (EU) 2016/1620 végrehajtási rendelete (2016. szeptember 8.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               9.9.2016

               HU

               Az Európai Unió Hivatalos Lapja

               L 242/30

         A BIZOTTSÁG (EU) 2016/1620 VÉGREHAJTÁSI RENDELETE
   (2016. szeptember 8.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. szeptember 8-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MA

                  158,1

                  ZZ

                  158,1

                  0707 00 05

                  TR

                  132,9

                  ZZ

                  132,9

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  172,7

                  CL

                  178,9

                  EG

                  94,4

                  TR

                  143,8

                  UY

                  143,7

                  ZA

                  159,0

                  ZZ

                  148,8

                  0806 10 10

                  TR

                  137,5

                  ZZ

                  137,5

                  0808 10 80

                  AR

                  110,7

                  BR

                  102,8

                  CL

                  125,4

                  CN

                  98,0

                  NZ

                  125,0

                  US

                  179,7

                  ZA

                  88,4

                  ZZ

                  118,6

                  0808 30 90

                  AR

                  93,2

                  CL

                  120,3

                  TR

                  142,8

                  ZA

                  115,3

                  ZZ

                  117,9

                  0809 30 10 , 0809 30 90

                  TR

                  138,9

                  ZA

                  88,8

                  ZZ

                  113,9

                  0809 40 05

                  TR

                  216,0

                  ZZ

                  216,0

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 942/2011/EU végrehajtási rendelete ( 2011. szeptember 22. ) a flufenoxuron hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megtagadásáról és a 2008/934/EK bizottsági határozat módosításáról  EGT-vonatkozású szöveg

text:
               23.9.2011

               HU

               Az Európai Unió Hivatalos Lapja

               L 246/13

         A BIZOTTSÁG 942/2011/EU VÉGREHAJTÁSI RENDELETE
   (2011. szeptember 22.)
   a flufenoxuron hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megtagadásáról és a 2008/934/EK bizottsági határozat módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére és 78. cikke (2) bekezdésére,
   mivel:

               (1)

               Az 1107/2009/EK rendelet 80. cikke (1) bekezdésének c) pontja szerint a 91/414/EGK tanácsi irányelv (2) alkalmazandó a jóváhagyási eljárás és feltételek tekintetében azon hatóanyagokra, amelyek esetében – a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet (3) 16. cikkének megfelelően – megállapították a kérelem teljességét. A flufenoxuron hatóanyag esetében a kérelem teljességét az említett rendelet szerint megállapították.

               (2)

               A 451/2000/EK (4) és az 1490/2002/EK bizottsági rendelet (5) megállapítja a 91/414/EGK irányelv 8. cikkének (2) bekezdésében említett munkaprogram második és harmadik szakaszának végrehajtására vonatkozó részletes szabályokat, és létrehozza azon hatóanyagok jegyzékeit, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzékekben a flufenoxuron is szerepel.

               (3)

               A 91/414/EGK tanácsi irányelv 8. cikkének (2) bekezdésében említett munkaprogram harmadik szakaszának végrehajtásáról szóló további részletes szabályok megállapításáról szóló, 2002. augusztus 14-i 1490/2004/EK bizottsági rendelet és a 91/414/EGK tanácsi irányelv 8. cikkének (2) bekezdésében említett munkaprogram negyedik szakasza végrehajtásának további részletes szabályait megállapító 2229/2004/EK rendelet módosításáról szóló, 2007. szeptember 20-i 1095/2007/EK bizottsági rendelet (6) 3. cikke (2) bekezdésének megfelelően a bejelentő az 1095/2007/EK rendelet hatálybalépésétől számított két hónapon belül visszavonta a hatóanyagnak a 91/414/EGK irányelv I. mellékletébe való felvételéhez biztosított támogatását. A Bizottság ezért az egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról és az e hatóanyagokat tartalmazó növényvédő szerek engedélyének visszavonásáról szóló, 2008. december 5-i 2008/934/EK bizottsági határozat (7) elfogadásával megtagadta a flufenoxuron felvételét.

               (4)

               A 91/414/EGK irányelv 6. cikkének (2) bekezdése alapján az eredeti bejelentő (a továbbiakban: kérelmező) gyorsított eljárás alkalmazása iránti új kérelmet nyújtott be a 33/2008/EK rendelet 14–19. cikkében előírtaknak megfelelően.

               (5)

               A kérelmet az 1490/2002/EK rendelettel kijelölt referens tagállamnak, Franciaországnak nyújtották be. A gyorsított eljárásra vonatkozó határidőt betartották. A hatóanyagra és a támogatott alkalmazásokra vonatkozó előírások azonosak a 2008/934/EK határozatban szereplőkkel. A kérelem megfelel továbbá a 33/2008/EK rendelet 15. cikkében foglalt többi lényegi és eljárási követelménynek is.

               (6)

               Franciaország értékelte a kérelmező által benyújtott kiegészítő adatokat, és kiegészítő jelentést készített. Az említett jelentést 2010. március 8-án megküldte az Európai Élelmiszerbiztonsági Hatóságnak (a továbbiakban: Hatóság) és a Bizottságnak. A Hatóság a kiegészítő jelentést áttekintésre megküldte a többi tagállamnak és a kérelmezőnek, majd a kapott észrevételeket továbbította a Bizottságnak. A 33/2008/EK rendelet 20. cikke (1) bekezdésének megfelelően és a Bizottság kérésére a Hatóság 2011. február 23-án benyújtotta a Bizottságnak a flufenoxuron kockázatelemzéséből levont következtetéseit (8). Az értékelő jelentés tervezetét, a kiegészítő jelentést és a Hatóság következtetéseit a Bizottság az Élelmiszerlánc- és Állategészségügyi Állandó Bizottságban a tagállamokkal együtt megvizsgálta, majd ezeket a flufenoxuronról szóló bizottsági vizsgálati jelentés formájában 2011. július 15-én véglegesítették.

               (7)

               A hatóanyag értékelése során több aggály is felmerült, különös tekintettel a következőkre: a fogyasztói kockázatértékelés elvégzésére nem volt mód, mivel a fogyasztók expozícióját – különösen a különböző metabolitok nagyságrendjét és toxikológiai hatását – nem lehetett megbízhatóan értékelni. Továbbá a flufenoxuron nagy eséllyel biológiailag felhalmozódik az élelmiszerláncban. Ezenfelül megállapították, hogy a vízi szervezetek tekintetében is nagy kockázat áll fenn.

               (8)

               A Bizottság felkérte a kérelmezőt, hogy nyújtsa be a Hatóság által megfogalmazott következtetésekhez kapcsolódó észrevételeit. A 33/2008/EK rendelet 21. cikke (1) bekezdésének megfelelően a Bizottság arra is felkérte a kérelmezőt, hogy a felülvizsgálati jelentés tervezetét illető észrevételeit is nyújtsa be. A kérelmező benyújtotta észrevételeit, és azokat a Bizottság körültekintően megvizsgálta.

               (9)

               A kérelmező érvelése azonban nem tudta eloszlatni a (7) preambulumbekezdésben említett aggályokat. Következésképpen nem bizonyított, hogy a javasolt felhasználási körülmények között a flufenoxuront tartalmazó növényvédő szerek általában megfelelnek a 91/414/EGK irányelv 5. cikke (1) bekezdésének a) és b) pontjában megállapított követelményeknek.

               (10)

               A flufenoxuron használata ezért az 1107/2009/EK rendelet 13. cikkének (2) bekezdése alapján nem hagyható jóvá.

               (11)

               Azon flufenoxuront tartalmazó növényvédő szerek esetében, amelyek tekintetében a tagállamok az 1107/2009/EK rendelet 46. cikke értelmében türelmi időt biztosítanak, a 2008/934/EK határozat 3. cikkének második bekezdésében foglaltaknak megfelelően a türelmi időnek legkésőbb 2012. december 31-én véget kell érnie.

               (12)

               E rendelet nem sérti a kérelmezők azon jogát, hogy a flufenoxuronra vonatkozóan újabb kérelmet nyújtsanak be az 1107/2009/EK rendelet 7. cikke szerint.

               (13)

               Az egyértelműség érdekében a 2008/934/EK határozat mellékletében a flufenoxuronra vonatkozó bejegyzést el kell hagyni.

               (14)

               A 2008/934/EK határozatot ezért a fentieknek megfelelően módosítani kell.

               (15)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A hatóanyag jóváhagyásának megtagadása
   A Bizottság megtagadja a flufenoxuron hatóanyag jóváhagyását.
   2. cikk
   Átmeneti intézkedések
   A tagállamok gondoskodnak a flufenoxuront tartalmazó növényvédő szerek engedélyeinek 2011. december 31-ig történő visszavonásáról.
   3. cikk
   Türelmi idő
   A tagállamok által az 1107/2009/EK rendelet 46. cikke értelmében biztosított türelmi időnek a lehető legrövidebbnek kell lennie, és legkésőbb 2012. december 31-én véget kell érnie.
   4. cikk
   A 2008/934/EK határozat módosítása
   A 2008/934/EK határozat mellékletében a „flufenoxuron” bejegyzést el kell hagyni.
   5. cikk
   Hatálybalépés és az alkalmazás kezdetének időpontja
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. szeptember 22-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  HL L 230., 1991.8.19., 1. o.

      (3)  HL L 15., 2008.1.18., 5. o.

      (4)  HL L 55., 2000.2.29., 25. o.

      (5)  HL L 224., 2002.8.21., 23. o.

      (6)  HL L 246., 2007.9.21., 19. o.

      (7)  HL L 333., 2008.12.11., 11. o.

      (8)  Európai Élelmiszerbiztonsági Hatóság: Conclusion on the peer review of the pesticide risk assessment of the active substance flufenoxuron (A flufenoxuron hatóanyagú növényvédő szereknél felmerülő kockázatok értékelésének szakmai vizsgálatából levont következtetés). EFSA Journal 2011; 9(3):2088. [72 oldal]. doi:10.2903/j.efsa.2011.2088. Elérhető a következő weboldalon: www.efsa.europa.eu/efsajournal.htm


title: A Tanács (EU) 2017/1241 végrehajtási rendelete (2017. július 10.) a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról

text:
               11.7.2017

               HU

               Az Európai Unió Hivatalos Lapja

               L 178/1

         A TANÁCS (EU) 2017/1241 VÉGREHAJTÁSI RENDELETE
   (2017. július 10.)
   a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a szíriai helyzetre tekintettel korlátozó intézkedések meghozataláról és a 442/2011/EU rendelet hatályon kívül helyezéséről szóló, 2012. január 18-i 36/2012/EU tanácsi rendeletre (1) és különösen annak 32. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2012. január 18-án elfogadta a 36/2012/EU rendeletet.

               (2)

               Egy személyt törölni kell a korlátozó intézkedések hatálya alá tartozó természetes és jogi személyeknek, szervezeteknek és szerveknek a 36/2012/EU rendelet II. mellékletében foglalt jegyzékéből (a továbbiakban: a jegyzék).

               (3)

               Egy szervezetet fel kell venni a szervezeteknek a 36/2012/EU rendelet II. mellékletében foglalt jegyzékébe.

               (4)

               Emellett a 36/2012/EU rendelet II. mellékletében foglalt jegyzékben szereplő egyik személyre vonatkozó adatokat naprakésszé kell tenni.

               (5)

               A 36/2012/EU rendelet II. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 36/2012/EU rendelet II. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. július 10-én.

            a Tanács részéről

            az elnök

         M. MAASIKAS

      (1)  HL L 16., 2012.1.19., 1. o.

      MELLÉKLET
      A 36/2012/EU rendelet II. melléklete a következőképpen módosul:

                  1.

                  Az A. részben („Személyek”), a következő személyt és a hozzá tartozó bejegyzést el kell hagyni a jegyzékből:

                              „202.

                              Ahmad Barqawi (más néven: Ahmed Barqawi)”.

                  2.

                  Az A. részben („Személyek”) az alábbi személyre vonatkozó bejegyzés helyébe a következő szöveg lép:

                              Név

                              Azonosító adatok

                              A jegyzékbe vétel okai

                              A jegyzékbe vétel időpontja

                              „203.

                              George Haswani
                              (más néven: Heswani; Hasawani; Al Hasawani)

                              Címe: Damaszkusz tartomány, Yabroud, Al Jalaa St, Szíria

                              Szíriában tevékenykedő vezető üzletember, a mérnöki, az építőipari, valamint a kőolaj- és földgázágazatban vannak érdekeltségei és/vagy ezekben tevékenykedik. Érdekeltsége van és/vagy jelentős befolyással rendelkezik számos szíriai vállalatban és szervezetben, így különösen a HESCO Engineering and Construction Company-ban, amely egy vezető mérnöki és építőipari vállalkozás.

                              2015.3.7.”

                  3.

                  A B. részben („Szervezetek”) a jegyzék a következő szervezetre vonatkozó bejegyzéssel egészül ki:

                              Elnevezés

                              Azonosító adatok

                              A jegyzékbe vétel okai

                              A jegyzékbe vétel időpontja

                              „71.

                              Abdulkarim Group
                              (más néven: Al Karim for Trade and Industry/Al Karim Group)

                              5797 Damaszkusz
                              Szíria

                              Az Abdulkarim Group egy nemzetközileg elismert szíriai konglomerátum, amely kapcsolatban áll a Szíriában tevékenykedő vezető üzletemberként jegyzékbe vett Wael Abdulkarimmal.

                              2017.7.11.”


title: A Bizottság (EU) 2016/523 végrehajtási rendelete (2016. március 10.) az 596/2014/EU európai parlamenti és tanácsi rendeletnek megfelelően a vezetők ügyleteire vonatkozó értesítések és nyilvános közzétételek formátuma és formanyomtatványa tekintetében végrehajtás-technikai standardok meghatározásáról (EGT-vonatkozású szöveg)

text:
                  5.4.2016

                  HU

                  Az Európai Unió Hivatalos Lapja

                  L 88/19

            A BIZOTTSÁG (EU) 2016/523 VÉGREHAJTÁSI RENDELETE
      (2016. március 10.)
      az 596/2014/EU európai parlamenti és tanácsi rendeletnek megfelelően a vezetők ügyleteire vonatkozó értesítések és nyilvános közzétételek formátuma és formanyomtatványa tekintetében végrehajtás-technikai standardok meghatározásáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a piaci visszaélésekről, valamint a 2003/6/EK európai parlamenti és tanácsi irányelv és a 2003/124/EK, a 2003/125/EK és a 2004/72/EK bizottsági irányelv hatályon kívül helyezéséről szóló, 2014. április 16-i 596/2014/EU európai parlamenti és tanácsi rendeletre (1) (piaci visszaélésekről szóló rendelet) és különösen annak 19. cikke (15) bekezdésének harmadik albekezdésére,
      mivel:

                  (1)

                  A vezetők ügyleteire vonatkozó értesítési eljárás hatékonyságának előmozdítása és a nyilvánosság részére biztosítandó összehasonlítható információk érdekében egységes szabályokat kell megállapítani a kért információ egységes formanyomtatvány használatával történő bejelentésének és közzétételének módjára vonatkozóan.

                  (2)

                  A formanyomtatványnak valamennyi olyan ügyletre vonatkozó adatot tartalmaznia kell, amelyet a vezetői feladatokat ellátó személyek vagy a velük szoros kapcsolatban álló személyek egy meghatározott napon lebonyolítanak. Ahhoz, hogy a nyilvánosság átfogó képet kapjon, a formanyomtatványnak lehetővé kell tennie az ügyletek egyedi és összesített alapon történő bemutatását. Az összesített adatnak az egyes ügyletek volumene matematikai összegének megfelelő egyetlen értékkel kell kifejeznie az adott pénzügyi eszközre vonatkozó azonos jellegű, azonos kereskedési napon és ugyanazon a kereskedési helyszínen vagy kereskedési helyszínen kívül végrehajtott valamennyi ügylet volumenét. Meg kell adnia emellett a nagyságrenddel súlyozott megfelelő átlagárat. Eltérő jellegű ügyletek, például vásárlás vagy értékesítés esetén a formanyomtatványt nem lehet összesített vagy nettósított adatokkal kitölteni.

                  (3)

                  A már benyújtott, helytelen értesítések módosítási eljárásának egyszerűsítése céljából a formanyomtatványnak tartalmaznia kell egy olyan mezőt, amelyet a módosító értesítésben kell használni az eredeti értesítés azonosításához és az abban található pontatlanság ismertetéséhez.

                  (4)

                  Ez a rendelet az Európai Értékpapír-piaci Hatóság által a Bizottságnak benyújtott végrehajtás-technikai standardtervezeten alapul.

                  (5)

                  Az Európai Értékpapír-piaci Hatóság nyilvános konzultációkat folytatott az e rendelet alapját képező végrehajtás-technikai standardtervezetekről, elemezte az esetleges kapcsolódó költségeket és hasznot, továbbá kikérte az 1095/2010/EU európai parlamenti és tanácsi rendelet (2) 37. cikkével összhangban létrehozott Értékpapírpiaci Érdekképviseleti Csoport véleményét.

                  (6)

                  A pénzügyi piacok zavartalan működésének biztosítása érdekében e rendeletnek sürgősen hatályba kell lépnie, és az e rendeletben foglalt rendelkezéseket ugyanattól az időponttól fogva kell alkalmazni, mint az 596/2014/EU rendeletben foglalt rendelkezéseket,

            ELFOGADTA EZT A RENDELETET:
      1. cikk
      Fogalommeghatározások
      E rendelet alkalmazásában: „elektronikus eszközök”: az adatok feldolgozására (beleértve a digitális tömörítést), tárolására és továbbítására szolgáló elektronikus eszközök, amelyekben vezetékeket, rádiós és optikai technológiákat vagy bármely más elektromágneses eszközöket alkalmaznak.
      2. cikk
      Az értesítés formátuma és formanyomtatványa
      (1)   A vezetői feladatokat ellátó személyek vagy a velük szoros kapcsolatban álló személyek biztosítják, hogy az 596/2014/EU rendelet 19. cikkének (1) bekezdésében említett ügyletekre vonatkozó értesítésekhez az értesítésekre vonatkozóan a mellékletben meghatározott formanyomtatvány kerüljön alkalmazásra.
      (2)   A vezetői feladatokat ellátó személyek vagy a velük szoros kapcsolatban álló személyek biztosítják, hogy az (1) bekezdésben említett értesítések továbbítására elektronikus eszközök révén kerüljön sor. Az említett elektronikus eszközök biztosítják, hogy az információ teljessége, integritása és bizalmas jellege fennmaradjon a továbbítás során, valamint bizonyossággal szolgálnak a továbbított információ forrását illetően.
      (3)   Az illetékes hatóságok a részükre történő adattovábbításra vonatkozóan a weboldalukon meghatározzák és közzéteszik a (2) bekezdésben említett elektronikus eszközöket.
      3. cikk
      Hatálybalépés
      Ez a rendelet az Európai Unió Hivatalos Lapjában való kihirdetését követő napon lép hatályba.
      Ezt a rendeletet 2016. július 3-tól kell alkalmazni.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. március 10-én.

               a Bizottság részéről

               az elnök

            Jean-Claude JUNCKER

         (1)  HL L 173., 2014.6.12., 1. o.

         (2)  Az Európai Parlament és a Tanács 2010. november 24-i 1095/2010/EU rendelete az európai felügyeleti hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).

         MELLÉKLET

            A vezetői feladatokat ellátó személyek vagy a velük szoros kapcsolatban álló személyek által lebonyolított ügyletekre vonatkozó értesítések és nyilvános közzétételek formanyomtatványa

                        1.

                        A vezetői feladatokat ellátó személyekre/a velük szoros kapcsolatban álló személyekre vonatkozó adatok

                     a)

                     Név

                        [Természetes személy esetében: utónév és vezetéknév(nevek).]

                        [Jogi személy esetében: teljes név, beleértve adott esetben a cégnyilvántartásba vétel szerinti társasági formát.]

                        2.

                        Az értesítés indoka

                     a)

                     Pozíció/státus

                        [Vezetői feladatokat ellátó személy esetében: a kibocsátón, a kibocsátási egységek piacának szereplőjén/aukciós platformon/árverezőn/aukcióellenőrön belül elfoglalt pozíciót kell megadni, pl. vezérigazgató, pénzügyi igazgató.]

                        [Vezetői feladatokat ellátó személlyel szoros kapcsolatban álló személy esetében:

                                 —

                                    meg kell adni, hogy az értesítés egy vezetői feladatokat ellátó személlyel szoros kapcsolatban álló személyre vonatkozik;

                                 —

                                    a vezetői feladatokat ellátó érintett személy neve és pozíciója.]

                     b)

                     Első értesítés/Módosítás

                        [Meg kell adni, hogy első értesítésről, vagy egy korábbi értesítés módosításáról van-e szó. Módosítás esetén ismertetni kell azt a hibát, amelyet a szóban forgó értesítés módosít.]

                        3.

                        A kibocsátóra, a kibocsátási egységek piacának szereplőjére, aukciós platformra, árverezőre vagy az aukcióellenőrre vonatkozó adatok

                     a)

                     Név

                        [A szervezet teljes neve.]

                     b)

                     LEI

                        [Az ISO 17442 szerinti LEI-kódnak megfelelő jogalany-azonosító kód.]

                        4.

                        Az ügylet(ek) részletei: ezt a szakaszt meg kell ismételni i. az egyes eszköztípusokra; ii. az egyes ügylettípusokra; iii. az egyes időpontokra; valamint iv. azokra a helyekre vonatkozóan, ahol ügyletet bonyolítottak le

                     a)

                     A pénzügyi eszköz leírása, az eszköz típusa
                     Azonosító kód

                                    [—

                                    Az eszköz jellegének megjelölése:

                                             —

                                                részvény, hitelviszonyt megtestesítő értékpapír, származtatott termék vagy részvényhez, illetőleg hitelviszonyt megtestesítő értékpapírhoz kapcsolódó pénzügyi instrumentum;

                                             —

                                                kibocsátási egység, kibocsátási egységen alapuló aukciós termék vagy kibocsátási egységhez kapcsolódó származtatott termék.

                                    —

                                    A 600/2014/EU európai parlamenti és tanácsi rendeletnek az ügyletek illetékes hatóságoknak történő bejelentésére vonatkozó szabályozástechnikai standardok tekintetében történő kiegészítéséről szóló, a 600/2014/EU rendelet 26. cikke szerint elfogadott felhatalmazáson alapuló bizottsági rendeletben meghatározott eszközazonosító kód.]

                     b)

                     Az ügylet jellege

                        [Az ügylet típusának leírása adott esetben az 596/2014/EU rendelet 19. cikkének (14) bekezdése szerint elfogadott (EU) 2016/522 felhatalmazáson alapuló bizottsági rendelet
                         (1)
                        10. cikkében meghatározott ügylettípusok vagy az 596/2014/EU rendelet 19. cikkének (7) bekezdésében meghatározott konkrét példák használatával.

                        Az 596/2014/EU rendelet 19. cikke (6) bekezdése e) pontjának megfelelően fel kell tüntetni, hogy az ügylet részvényopciós programhoz kapcsolódik-e]

                     c)

                     Ár(ak) és volumen(ek)

                                    Ár(ak)

                                    Volumen(ek)

                        [Amennyiben egynél több, ugyanazon pénzügyi eszközre vagy kibocsátási egységre vonatkozó azonos jellegű ügylet (vétel, értékesítés, kölcsönzés, kölcsönvétel, …) kerül lebonyolításra azonos kereskedési napon és ugyanazon az ügyleti helyen, ebben a mezőben kell megadni ezen ügyletek árait és volumenét, a fent megadott kétoszlopos formában, a szükséges számú sor beillesztésével.

                        Az árra és mennyiségre vonatkozó adatstandardokat kell használni, beleértve adott esetben a 600/2014/EU európai parlamenti és tanácsi rendeletnek az ügyletek illetékes hatóságoknak történő bejelentésére vonatkozó szabályozástechnikai standardok tekintetében történő kiegészítéséről szóló, a 600/2014/EU rendelet 26. cikke szerint elfogadott felhatalmazáson alapuló bizottsági rendeletben az árra és a mennyiségre vonatkozóan meghatározott pénznemet.]

                     d)

                     Összesített információ

                                 —

                                 Összesített volumen

                                 —

                                 Ár

                        [Több ügylet esetében a volument összesíteni kell, amennyiben ezek az ügyletek:

                                 —

                                    ugyanahhoz a pénzügyi eszközhöz vagy kibocsátási egységhez kapcsolódnak;

                                 —

                                    azonos jellegűek;

                                 —

                                    azonos napon, valamint

                                 —

                                    azonos ügyleti helyen kerültek lebonyolításra.

                        A mennyiségre vonatkozó adatstandardokat kell használni, beleértve adott esetben a 600/2014/EU európai parlamenti és tanácsi rendeletnek az ügyletek illetékes hatóságoknak történő bejelentésére vonatkozó szabályozástechnikai standardok tekintetében történő kiegészítéséről szóló, a 600/2014/EU rendelet 26. cikke szerint elfogadott felhatalmazáson alapuló bizottsági rendeletben a mennyiségre vonatkozóan meghatározott pénznemet.]

                        [Árinformáció:

                                 —

                                    egyedi ügylet esetében az egyedi ügylet ára;

                                 —

                                    több ügylet összesített volumene esetében: az összesített ügyletek súlyozott átlagára.

                        Az árra vonatkozó adatstandardokat kell használni, beleértve adott esetben a 600/2014/EU európai parlamenti és tanácsi rendeletnek az ügyletek illetékes hatóságoknak történő bejelentésére vonatkozó szabályozástechnikai standardok tekintetében történő kiegészítéséről szóló, a 600/2014/EU rendelet 26. cikke szerint elfogadott felhatalmazáson alapuló bizottsági rendeletben az árra vonatkozóan meghatározott pénznemet.]

                     e)

                     Az ügylet dátuma

                        [A bejelentett ügylet adott végrehajtási napjának dátuma.

                        Az ISO 8601 szerinti dátumformátumot kell használni: ÉÉÉÉ-HH-NN; UTC-idő]

                     f)

                     Az ügylet helye

                        [Azon MiFID szerinti kereskedési helyszín, rendszeres internalizáló vagy az Unión kívüli szervezett kereskedési platform neve és azonosító kódja, ahol ügyleteket bonyolítanak le, a 600/2014/EU európai parlamenti és tanácsi rendeletnek az ügyletek illetékes hatóságoknak történő bejelentésére vonatkozó szabályozástechnikai standardok tekintetében történő kiegészítéséről szóló, a 600/2014/EU rendelet 26. cikke szerint elfogadott felhatalmazáson alapuló bizottsági rendeletben meghatározottaknak megfelelően, vagy

                        amennyiben az ügyletet nem a fent említett kereskedési helyszínek valamelyikén bonyolították le, fel kell tüntetni a „kereskedési helyszínen kívül” megjegyzést.]

            (1)  A Bizottság 2015. december 17-i (EU) 2016/522 felhatalmazáson alapuló rendelete az 596/2014/EU európai parlamenti és tanácsi rendeletnek a harmadik országok egyes állami szervei és központi bankjai részére biztosított mentesség, a piaci manipuláció jelei, a közzétételi küszöbértékek, a késleltetésekkel kapcsolatos értesítések tekintetében illetékes hatóság, a tilalmi időszak alatti kereskedésre vonatkozó engedélyek és a vezető tisztségviselők értesítési kötelezettséggel járó ügyleteinek típusai tekintetében történő kiegészítéséről (lásd e Hivatalos Lap 1. oldalát).